**Carme Valls Llobet,** nada en Barcelona o 21 de maio de 1945 é unha política e médica española, especializada en endocrinoloxía e medicina con perspectiva de xénero. Dirixe o programa «Muller, Saúde e Calidade de Vida» no Centro de Análise e Programas Sanitarios (CAPS). Entre 1999 e 2006 foi deputada no Parlamento de Cataluña na V e VI lexislaturas polo Partido dos Socialistas de Cataluña - Ciutadans pel Canvi.

A súa reivindicación máis importante é a inclusión das diferenzas entre homes e mulleres no deseño e análise de estudos sobre patoloxías e tratamentos.

Traxectoria
-----------

Licenciada en Medicina pola Universidade de Barcelona, de 1962 a 1968 foi delegada do seu curso, elixida democráticamente, e en 1966 participou na fundación do Sindicato Democrático de Estudantes da Universidade de Barcelona, acto coñecido como caputxinada.

Dirixe o programa "Muller, Saúde e Calidade de Vida" no Centro de Análise e Programas Sanitarios (CAPS) ONG da que é membro desde 1983 e da que é vicepresidenta. A organización ten como obxectivo investigar e pór en evidencia as diferenzas de xénero na saúde e nos servizos sanitarios, así como proporcionar ás mulleres o acceso á información e aos recursos para mellorar a súa calidade de vida. Foi profesora na Universidade de Barcelona da materia «Mulleres e homes: epidemioloxía das diferenzas».

Presidenta da Fundación Cataluña Século XXI e deputada do Parlamento de Cataluña polo PSC-Ciutadans pel Canvi ás eleccións no Parlamento de Cataluña de 1999 e 2003.

Medicina con perspectiva de xénero
----------------------------------

Valls defende a introdución da Ciencia da Diferenza nos estudos universitarios das Ciencias da Saúde, Medicina, Enfermaría e Psicoloxía. Foi pioneira en España en expor a alerta no terreo da investigación médica sobre as diferenzas en mortalidade e morbilidade entre mulleres e homes seguindo a liña de traballo de Lois Verbrugge da Universidade de Míchigan e dun movemento internacional de investigadores que na década dos 90 impulsou a inclusión das mulleres nos ensaios clínicos e o rigor científico aplicado ao estudo dos problemas máis habituais nas mulleres.

Foi a finais do século XX cando se empezou a analizar e demostrar que existían diferenzas nas enfermidades que afectaban con máis frecuencia a mulleres, sinalando a maior prevalencia de enfermidades crónicas e a utilización dos servizos sanitarios entre o sexo feminino por mor dos riscos adquiridos polos aspectos psicosociais de mulleres e homes.

Unha diferenza biolóxica entre homes e mulleres que en ningún caso, sinala Valls, é un signo de inferioridade. 

> *Creo que chegou a época de evitar todos os reduccionismos etiolóxicos e saber que aos problemas complexos non podemos darlle solucións simplistas. As diferenzas na bioloxía das mulleres son simplemente diferenzas, e non inferioridades. Telas en conta no momento de estudar as causas da dor e o cansazo das mulleres é unha necesidade científica. Os estereotipos de xénero sempre quererán considerar inferior o que lles ocorra ás mulleres. As aproximacións máis científicas axudarán a coñecer mellor as verdadeiras etioloxías dos seus problemas.* 
> 
> 

Valls que tamén denuncia a utilización por parte da industria farmacéutica das mulleres como obxecto de mercado, introducindo fármacos cuxos efectos non foran estudados en mulleres nin en animais de experimentación femias e que provocaron graves trastornos de saúde ás mulleres.

É autora de varios libros de divulgación médica e membro do consello de redacción de revísta Mulleres e Saúde (MyS) editada polo programa Muller, Saúde e Calidade de Vida do CAPS creada en 1996 e cuxo número "0" apareceu nas xornadas feministas catalás "20 Anys de Feminisme".

Publicacións
------------

* *Mujeres invisibles* (2006)
* *Mujeres, salud y poder* (2009)
* *Medio ambiente y salud* (2018) Editorial Cátedra. Colección feminismos
* *Mujeres invisibles para la medicina* (2020). Editorial Capitán Swing

Premios e recoñecementos
------------------------

* 2018 Premio Buenas Prácticas de Comunicación no sexista, outorgado pola Asociación de Mujeres Periodistas de Cataluña.
* 2019 Medalla da Universidade de Valencia.
* 2023 Doutora honoris causa pola Universidade de Girona.

Notas
-----

1. ↑  Diputados del Parlament de Catalunya en la VI Legislatura Arquivado 24 de setembro de 2015 en Wayback Machine. p. 297
2. ↑  "CAPS - Centre d'Anàlisi i Programes Sanitaris". Consultado o 21 de decembro de 2016.
3. 1 2 3 4  Nuria del Viso. "Entrevista a Carme Valls Llobet". FUHEM Ecosocial. Arquivado dende o orixinal o 22 de decembro de 2016. Consultado o 21 de decembro de 2016.
4. 1 2  "La ciencia de la diferencia" (en castelán). 9 de febrero de 2017. Consultado o 9 de marzo de 2019.
5. ↑  "Mujeres y Salud - Revista de comunicación científica para mujeres". *Mujeres y Salud*. Consultado o 22 de diciembre de 2016.
6. ↑  "Mujeres RTVE y los programes de RNE 'Gente despierta' y 'Feminismes', Premios de Comunicación no sexista 2018 - RTVE.es". *RTVE.es*. 22 de novembro de 2018. Consultado o 24 de novembro de 2018.
7. ↑  "Mujeres invisibles para la medicina". *Mujeres con ciencia* (en castelán). 2020-10-31. Consultado o 2020-12-15.
8. ↑  "Carme Valls: «Muchas mujeres sufren estrés crónico por la doble jornada»". *La Voz de Galicia* (en castelán). 2020-12-12. Consultado o 2020-12-15.
9. ↑  "Premios de Comunicación no Sexista 2018" (en castelán). 25 de noviembre de 2018. Consultado o 1 de marzo de 2019.
10. ↑  "Medalla de la Universitat a Carme Valls, impulsora de la medicina des de la perspectiva de gènere" (en catalán). Consultado o 1 de marzo de 2019.
11. ↑  "Anova chama a concentrar o voto na defensa da democracia e da soberanía nacional da Galiza". *Nós Diario*. 5 de xuño de 2023. Consultado o 14 de agosto de 2023.

Véxase tamén
------------

### Outros artigos

* María Teresa Ruiz Cantero

### Ligazóns externas

* Blog de Carme Valls
* BiografíaArquivado 04 de marzo de 2021 en Wayback Machine.
* Revista Mujeres y Salud Arquivado 06 de xaneiro de 2017 en Wayback Machine.
* Centre d'Anàlisi i Programes Sanitaris (CAPS)

|  |  |
| --- | --- |
| Control de autoridades | 
* Wd: Q17037065
* WorldCat
* VIAF: 19856210
* BNCHL: 000541269
* BNE: XX1027667
* BNF: 13622000h
* CANTIC: a10173559
* Dialnet: 634726
* ISNI: 0000000077771154
* LCCN: n2006074492
* PTBNP: 208154
* SUDOC: 112747760

 |